KLASA: 550-01720-01/17

URBROJ: 2188/08-02/1-20-1

Otok, 24. rujna 2020.

Na temelju članka 39. Statuta Grada Otoka (Službeni vjesnik Vukovarsko-srijemske županije broj 14/09, 4/13 i 6/18 i Službeni vjesnik Grada Otoka 2/20) Gradonačelnik Grada Otoka donosi

ODLUKU

o dodjeli potpore za nabavku ogrjeva ili plaćanja troškova grijanja

I.

Grad Otok isplatit će novčanu potporu umirovljenicima i osobama koje ne primaju mirovinu a starije su od 65 godina u svrhu plaćanja troškova nabavke ogrjeva ili plaćanja grijanja u 2020. godini:

* u iznosu 500,00 kuna ukoliko mjesečna primanja podnositelja Zahtjeva iznose do 3.000,00 kuna,
* u iznosu 300,00 kuna ukoliko mjesečna primanja podnositelja Zahtjeva iznose od 3.000,00 do 5.000,00 kuna

II.

Pravo na novčanu potporu ima svaki umirovljenik odnosno osoba iz točke I. ove Odluke koja ima prebivalište na području Grada Otoka, pod uvjetom da drugi član kućanstva nije ostvario isto pravo.

III.

Sredstva za isplatu potpore osigurana su u Proračunu Grada Otoka za 2020. godinu.

IV.

Temeljem ove Odluke Upravni odjel za društvene djelatnosti, samoupravu i opće poslove objavit će Javni poziv za dodjelu sredstava za potpore te zaprimati zahtjeve.

Javni poziv ostaje otvoren do 1. prosinca 2020. godine.

Ukoliko na Javni poziv pristigne više zahtjeva za dodjelu potpore za nabavku ogrjeva ili plaćanja troškova grijanja kojima se premašuje utvrđeni ukupni iznos, Grad Otok će u Rebalansu Proračuna za 2020. godinu osigurati dodatna sredstva.

Upravni odjel za financije, gospodarstvo i poljoprivredu isplatit će sredstva na račun podnositelja Zahtjeva.

V.

Osobe iz točke I. ove Odluke koje primaju zajamčenu minimalnu naknadu ostvaruju pravo na potporu od Vukovarsko-srijemske županije za nabavku ogrjeva te nisu obuhvaćene ovom Odlukom.

VI.

Ova Odluka stupa na snagu prvog dana od dana objave u Službenom vjesniku Grada Otoka.

GRADONAČELNIK

Josip Šarić, dipl.ing.